section_heading: Radnja
paragraph_text: Bond se u Sankt-Peterburgu preko CIA-inog agenta Jacka Wadea (Joe Don Baker) sastaje s Valentinom Žukovskim (Robbie Coltrane), ruskim šefom mafije. Žukovski mu poslije toga dogovara sastanak sa šefom Janusa, a ispostavlja se da je to sami Trevelyan, koji je inscenirao vlastitu smrt u Arkangelu. Trevelyan je potomak Kozaka koje su Britanci po završetku Drugog svjetskog rata izručili SSSR-u te Trevelyan sprema osvetu. On planira okrenuti drugi satelit Zlatno oko na London, što će onesposobiti električni sustav kako bi prikrio pljačku Bank of England. Bond su onesvijestili, a budi se u helikopteru Tiger sa Simonovom. Helikopter je programiran da ispali dva projektila kojim će uništiti sam sebe, ali bježe izbacivši se sa sjedala trenutak prije eksplozije.